|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |

KLASA: 112-03/23-01/44

URBROJ: 514-08-03-01-02/01-23-03

Zagreb, 29. svibnja 2023.

Sukladno raspisanom Oglasu za prijam u državnu službu na određeno vrijeme u Ministarstvo pravosuđa i uprave, objavljenog na službenoj web stranici Ministarstva pravosuđa i uprave (<https://mpu.gov.hr/>) dana 29. svibnja 2023. objavljuje se

***OPIS POSLOVA RADNIH MJESTA I PODACI O PLAĆI***

**NAPOMENA:** Obavijest o mjestu i vremenu održavanja razgovora (intervjua) objavit će se na službenoj web stranici Ministarstva pravosuđa i uprave <https://mpu.gov.hr/> najmanje pet dana prije dana određenog za razgovor (intervju).

***Opis poslova radnih mjesta***

**UPRAVA ZA GRAĐANSKO, TRGOVAČKO I UPRAVNO PRAVO SEKTOR ZA ZEMLJIŠNOKNJIŽNA I STVARNA PRAVA**

**SLUŽBA ZA STVARNA PRAVA**

**ODJEL ZA IZUZIMANJE OD ZABRANE RASPOLAGANJA NEKRETNINAMA**

**– viši upravni savjetnik – 1 izvršitelj/ica (rbr. 275.b)** - radi zamjene do povratka duže vrijeme odsutne državne službenice

Opis poslova:

* obavlja najsloženije upravne i stručne poslove vezane uz izradu nacrta prijedloga zakona i prijedloga drugih propisa iz područja općeg stvarnopravnog uređenja;
* sudjeluje u radu institucija i drugih tijela Europske unije analizira zakonodavne prijedloge Europske unije iz svoga djelokruga, analizira i daje prijedloge za usklađenje propisa iz svoga djelokruga s pravnom stečevinom Europske unije iz djelokruga Odjela;
* priprema najsloženija stručna mišljenja u vezi s primjenom i provedbom propisa iz područja općeg stvarnopravnog uređenja kao i najsloženija stručna mišljenja glede upravljanja na nekretninama na kojima je uspostavljeno etažno vlasništvo;
* provodi najsloženije prvostupanjske upravne postupke u predmetima izuzimanja od zabrane raspolaganja nekretninama na teritoriju Republike Hrvatske određenih pravnih osoba propisane Uredbom o zabrani raspolaganja nekretninama na teritoriju Republike Hrvatske i Odlukom o izuzimanju od zabrane raspolaganja nekretninama na teritoriju Republike Hrvatske pravnih osoba sa sjedištem u Republici Sloveniji, Republici Sjevernoj Makedoniji i Bosni i Hercegovini;
* u djelokrugu Odjela priprema najsloženija stručna mišljenja o nacrtima prijedloga propisa, nacionalnih strategija, nacionalnih programa, studija, akcijskih planova, programa i drugih akata koja su izradila središnja tijela državne uprave te sudjeluje u njihovoj izradi i provedbi;
* obavlja i druge poslove po nalogu nadređenih.

**UPRAVA ZA SLUŽBENIČKI SUSTAV**

**SEKTOR ZA SLUŽBENIČKE ODNOSE**

**SLUŽBA ZA UPRAVLJANJE I RAZVOJ LJUDSKIH POTENCIJALA U DRŽAVNOJ SLUŽBI**

**– viši stručni savjetnik – 1 izvršitelj/ica (rbr. 440.)** - radi zamjene do povratka duže vrijeme odsutne državne službenice

Opis poslova:

- izrađuje izvješća i analize o broju i strukturi zaposlenih za potrebe Vlade Republike Hrvatske i drugih državnih institucija;

- obavlja poslove savjetovanja i usmjeravanja unutarnjih ustrojstvenih jedinica za upravljanje ljudskim potencijalima u državnim tijelima u vezi s primjenom sustava planiranja, zapošljavanja, ocjenjivanja rada i učinkovitosti državnih službenika, napredovanja, analize i izrade opisa poslova radnih mjesta, obavlja poslove vezane uz razvoj kompetencija državnih službenika,

- izrađuje nacrte mišljenja i daje objašnjenja vezanih uz provedbu propisa iz područja upravljanja i razvoja ljudskih potencijala u državnoj službi;

- provodi nadzor nad raspisivanjem i provedbom javnih natječaja i internih oglasa u državnoj službi;

- objavljuje na web stranici Ministarstva javne natječaje, interne oglase i oglase, pozive na testiranja i druge akte vezane uz zapošljavanje državnih službenika i namještenika;

- objavljuje rješenja o prijmu u državnu službu na web-stranicama Ministarstva;

- pruža stručnu pomoć državnim tijelima i korisnicima te upravlja pristupom aplikaciji za povećanje mobilnosti u državnoj upravi (CIRCA);

- izrađuje nacrte mišljenja i objašnjenja o pitanjima provođenja zakona i drugih propisa iz područja stručnog osposobljavanja i usavršavanja državnih službenika;

- obavlja upravne i stručne poslove koji se odnose na odobravanje programa studijskog dopusta državnih službenika;

- obavlja stručne poslove koji se odnose na davanje prethodne suglasnosti na prilagodbene i vježbeničke programe državnim tijelima

- sudjeluje u provedbi analize i procjene potreba za izobrazbom u državnoj službi koju provodi Državna škola za javnu upravu te sudjeluje u pripremi nacrta plana izobrazbe državnih službenika;

- sudjeluje u izradi i neposredno provodi strateške dokumente (strategije i akcijske planove) vezane uz stručno osposobljavanje i usavršavanje u državnoj službi;

- obavlja i druge poslove po nalogu nadređenih.

**– viši stručni savjetnik – 1 izvršitelj/ica (rbr. 441.)** - radi zamjene do povratka duže vrijeme odsutne državne službenice

Opis poslova:

- priprema nacrte akata i dokumenata iz djelokruga Službe (provedbeni propisi zakona, upute za postupanje, planovi prijma u državnu službu i dr.);

- izrađuje nacrte mišljenja o primjeni propisa iz područja upravljanja ljudskih potencijala u državnoj službi;

- obavlja poslove savjetovanja i usmjeravanja unutarnjih ustrojstvenih jedinica za upravljanje ljudskim potencijalima u državnim tijelima u vezi s primjenom sustava planiranja, zapošljavanja, ocjenjivanja rada i u učinkovitosti državnih službenika, napredovanja, analize i izrade opisa poslova radnih mjesta;

- provodi nadzor nad raspisivanjem i provedbom javnih natječaja, internih oglasa i oglasa u državnoj službi;

- objavljuje na web stranici Ministarstva javne natječaje, interne oglase i oglase, pozive na testiranja i druge akte vezane uz zapošljavanje državnih službenika i namještenika;

- objavljuje rješenja o prijmu u državnu službu na web-stranicama Ministarstva;

- pruža pomoć službenicima u Službi u vezi rješavanja složenijih pravnih pitanja iz djelokruga Službe;

- izrađuje nacrte izvješća i očitovanja za Vladu Republike Hrvatske i druge državne institucije, iz djelokruga Službe, izrađuje izvješća i analize o broju i strukturi zaposlenih za potrebe Vlade Republike Hrvatske i drugih državnih institucija;

- izrađuje nacrte mišljenja i objašnjenja o pitanjima provođenja zakona i drugih propisa iz područja stručnog osposobljavanja i usavršavanja državnih službenika;

- obavlja upravne i stručne poslove koji se odnose na odobravanje programa studijskog dopusta državnih službenika;

 - obavlja stručne poslove koji se odnose na davanje prethodne suglasnosti na prilagodbene i vježbeničke programe državnim tijelima;

- sudjeluje u provedbi analize i procjene potreba za izobrazbom u državnoj službi koju provodi Državna škola za javnu upravu te sudjeluje u pripremi nacrta plana izobrazbe državnih službenika;

- sudjeluje u izradi i neposredno provodi strateške dokumente (strategije i akcijske planove) vezane uz stručno osposobljavanje i usavršavanje u državnoj službi;

* obavlja i druge poslove po nalogu nadređenih.

**UPRAVA ZA ZATVORSKI SUSTAV I PROBACIJU**

**PROBACIJSKI UREDI**

**PROBACIJSKI URED RIJEKA– za područje Primorsko-goranske županije**

**– viši stručni savjetnik – 1 izvršitelj/ica (rbr. 590.)** - radi zamjene do povratka duže vrijeme odsutne državne službenice

Opis poslova:

* obavlja najsloženije stručne poslove vezane uz procjenu kriminogenih rizika i tretmanskih potreba počinitelja kaznenih djela, izradu pojedinačnog programa postupanja, nadzora izvršavanja obveza prema rješenju državnog odvjetnika kada se odlučuje o kaznenom progonu prema načelu svrhovitosti;
* radi na izvršavanju uvjetne osude kojom je izrečen zaštitni nadzor i/ili posebna obveza i/ili sigurnosna mjera, rad za opće dobro, rad za opće dobro uz zaštitni nadzor i/ili sigurnosnu mjeru;
* obavlja nadzor nad uvjetno otpuštenim osuđenikom te nadzire izvršenje sigurnosne mjere zaštitnog nadzora po punom izvršenju kazne zatvora;
* izrađuje izvješća sudu kod izbora vrste i mjere kazneno pravne sankcije, prekida kazne zatvora i uvjetnog otpusta te izvješća državnom odvjetništvu i zatvoru/kaznionici;
* neposredno radi s osobama uključenima u probaciju, odlazi u njihov dom i kontaktira članove obitelji;
* obavlja terenski rad u svrhu izvršavanja probacijskih poslova, po potrebi odlazi u zatvor, odnosno kaznionicu radi izvršavanja probacijskih poslova;
* instalira i deinstalira opremu za elektronički nadzor;
* surađuje s tijelima lokalne zajednice, državnim tijelima i udrugama;
* obavlja i druge poslove po nalogu nadređenih.

**PROBACIJSKI URED SPLIT– za područje Splitsko-dalmatinske županije**

**– viši stručni savjetnik – 1 izvršitelj/ica (rbr. 598.)** - **na nepuno radno vrijeme u trajanju od 4 sata dnevno** radi zamjene državne službenice koji radi sa skraćenim radnim vremenom sukladno posebnom propisu.

Opis poslova:

* obavlja najsloženije stručne poslove vezane uz procjenu kriminogenih rizika i tretmanskih potreba počinitelja kaznenih djela, izradu pojedinačnog programa postupanja, nadzora izvršavanja obveza prema rješenju državnog odvjetnika kada se odlučuje o kaznenom progonu prema načelu svrhovitosti;
* radi na izvršavanju uvjetne osude kojom je izrečen zaštitni nadzor i/ili posebna obveza i/ili sigurnosna mjera, rad za opće dobro, rad za opće dobro uz zaštitni nadzor i/ili sigurnosnu mjeru;
* obavlja nadzor nad uvjetno otpuštenim osuđenikom te nadzire izvršenje sigurnosne mjere zaštitnog nadzora po punom izvršenju kazne zatvora;
* izrađuje izvješća sudu kod izbora vrste i mjere kazneno pravne sankcije, prekida kazne zatvora i uvjetnog otpusta te izvješća državnom odvjetništvu i zatvoru/kaznionici;
* neposredno radi s osobama uključenima u probaciju, odlazi u njihov dom i kontaktira članove obitelji;
* obavlja terenski rad u svrhu izvršavanja probacijskih poslova, po potrebi odlazi u zatvor, odnosno kaznionicu radi izvršavanja probacijskih poslova;
* instalira i deinstalira opremu za elektronički nadzor;
* surađuje s tijelima lokalne zajednice, državnim tijelima i udrugama;
* obavlja i druge poslove po nalogu nadređenih.

***Podaci o plaći***

Na temelju članka 108. Zakona o državnim službenicima i namještenicima („Narodne novine“, broj 27/2001), a u vezi s člankom 144. stavkom 2. Zakona o državnim službenicima („Narodne novine”, broj 92/05, 107/07, 27/08, 34/11, 49/11, 150/11, 34/12, 49/12, 37/13, 38/13, 138/15 – Odluka Ustavnog suda Republike Hrvatske, 61/17, 70/19, 98/19 i 141/22), plaću radnih mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za obračun plaće za državne službenike i namještenike od 1. travnja 2023. godine pa nadalje iznosi 902,08 eura bruto, a utvrđena je Kolektivnim ugovorom za državne službenike i namještenike („Narodne novine“, broj 56/22 i 127/22 ).

Koeficijent složenosti poslova radnih mjesta iz Oglasa, sukladno Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/0, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 79/19, 63/21, 13/22 i 26/23), na temelju članka 144. Zakona o državnim službenicima je 1,532.

**PRIJAVNI OBRAZAC**

**OGLAS**

**za prijam u državnu službu na određeno vrijeme objavljen 29. svibnja 2023.**

|  |  |  |  |
| --- | --- | --- | --- |
| Radno mjesto za koje se podnosi prijava |  | Red.br.  | Naziv radnog mjesta, Ustrojstvena jedinica |
|  |  |

|  |
| --- |
| OSOBNI PODACI |

|  |  |  |
| --- | --- | --- |
| Ime i prezime/ime i prezime oca i majke |  |  |
| Spol |  | M [ ]  | Ž [ ]  |
| Datum rođenja |  |
| Mjesto rođenja |  |       |
| OIB |  |       |
|  |

|  |
| --- |
| KONTAKT PODACI |

|  |  |  |  |  |
| --- | --- | --- | --- | --- |
| ADRESA STANOVANJA |  | Ulica i kućni broj | Poštanski broj | Grad |
|  |  |  |  |
| Broj telefona / mobitela |  |  |
| E-mail |  |  |

|  |  |  |
| --- | --- | --- |
| **PRAVO PREDNOSTI NA KOJE SE KANDIDAT POZIVA** (zaokružiti pravo prednosti na koje se kandidat poziva i priložiti potrebnu dokumentaciju):  |  | a) prema čl. 101. Zakona o hrvatskim braniteljima iz Domovinskog rata i  članovima njihovih obitelji b) prema čl. 48.f Zakona o zaštiti vojnih i civilnih invalida rata c) prema članku 47. Zakona o civilnim stradalnicima iz Domovinskog rada d) prema čl. 9. Zakona o profesionalnoj rehabilitaciji i zapošljavanju osoba s invaliditetom e) prema čl. 22. Ustavnog zakona o pravima nacionalnih manjina  |

Politika zaštite privatnosti uređuje način postupanja s informacijama koje Ministarstvo obrađuje odnosno prikuplja prilikom provedbe postupka prijma u državnu službu. Napominjemo kako se obrada prikupljenih osobnih podataka temelji na zakonitoj osnovi obrade u skladu s Općom uredbom o zaštiti podataka. Moguće je da Vaše osobne podatke učinimo dostupnima i drugim sudionicima u postupku zapošljavanja (tijela državne uprave, doktor medicine rada, HZZ i dr.), a sve s ciljem ispunjenja svrhe za koju su navedeni osobni podaci prikupljeni. Svojim potpisom dajete nam suglasnost za korištenje Vaših osobnih podataka u gore navedene svrhe

 **Mjesto i datum Vlastoručni potpis**

**NAPOMENA:**

**Prijavnom obrascu je potrebno priložiti svu traženu dokumentaciju navedenu u Oglasu**